stanford-oval/wikipedia huggingface dataset:
100 מטר חופשי
שחיינים ישראלים בולטים > גברים

| שחיין | הערות |
| --- | --- |
שלמה תנשמת הירשברג: שיאן ישראל בתוצאה של 1:03 דקות, משנת 1938 החזיק בשיא 16 שנים
נחום בוך: השחיין הישראלי הראשון שהשתתף במשחקים האולימפיים, באולימפיאדת הלסינקי (1952)
יורם מנדלבאום: אלוף ושיאן ישראל. בשנת 1959 קבע שיא של 60.1 שניות
עמירם טראובר: השחיין הישראלי הראשון ששחה משחה זה מתחת ל-60 שניות
משה גרטל: השחיין הישראלי הראשון ששחה משחה זה מתחת ל-58 שניות ול-57 שניות
דן ברנר: זכה במדליית זהב במשחקי אסיה בשנת 1974 במשחה זה
ניר שמיר: השתתף בשתי אליפויות עולם בשחייה (1978 ו-1982) במשחה זה, החזיק בשיא הישראלי כ-12 שנים
יואב ברוק: השתתף בשלוש אולימפיאדות במשחה זה (ברצלונה 1992, אטלנטה 1996 וסידני 2000) ובשלוש אליפויות עולם בשחייה (1991, 1994 ו-1998). החזיק בשיא הישראלי במשך 19 שנים.
נמרוד שפירא בר אור: השחיין הישראלי הראשון ששחה משחה זה מתחת ל-50 שניות. החזיק בשיא הישראלי במשך 14 שנים.
ראו גם

התפתחות שיא העולם במשחה ל-100 מטר חופשי
הערות שוליים

↑  תוצאה זו לא הוכרה על ידי פינ"א
↑  שלושה שיאים ישראליים ושלושה יווניים – בתחרות שחיה בחיפה, דבר, 10 באוגוסט 1960
ברכת עבודה

כרזה מעשה ידי אפרים משה ליליין לכבוד הקונגרס הציוני העולמי החמישי שנערך בבזל בשנת 1901 עם משפט מתוך ברכת העבודה
ברכת העבודה הידועה גם כברכת רצה היא הראשונה מבין שלוש ברכות ההודאה, המסיימות את תפילות העמידה. זו הברכה ה-17 בתפילת שמונה עשרה, הברכה החמישית בתפילת שבע והברכה השביעית בתפילת תשע.
עניינה של ברכה זו הוא בקשה מהאל שיקבל את התפילה שקדמה לברכה זו. מכיוון שהתפילה נאמרת כנגד הקורבנות שהיו מוקרבים בבית המקדש, הברכה מכילה גם בקשה לבניית בית המקדש וחזרת עבודת הקורבנות.
נוסח הברכה > נוסח אשכנז

”רְצֵה ה' אֱלֹהֵינוּ בְּעַמְּךָ יִשְׂרָאֵל וּבִתְפִלָּתָם,
 וְהָשֵׁב אֶת הָעֲבוֹדָה לִדְבִיר בֵּיתֶךָ וְאִשֵּׁי יִשְׂרָאֵל, וּתְפִלָּתָם בְּאַהֲבָה תְּקַבֵּל בְּרָצוֹן,
 וּתְהִי לְרָצוֹן תָּמִיד עֲבוֹדַת יִשְׂרָאֵל עַמֶּךָ.
 וְתֶחֱזֶינָה עֵינֵינוּ בְּשׁוּבְךָ לְצִיּוֹן בְּרַחֲמִים.
 בָּרוּךְ אַתָּה ה', הַמַּחֲזִיר שְׁכִינָתוֹ לְצִיּוֹן.”
נוסח הברכה > נוסח ספרדי

”רְצֵה ה' אֱלֹהֵינוּ בְּעַמְּךָ יִשְׂרָאֵל וְלִתְפִלָּתָם שְׁעֵה,
 וְהָשֵׁב הָעֲבוֹדָה לִדְבִיר בֵּיתֶךָ, וְאִשֵּׁי יִשְׂרָאֵל וּתְפִלָּתָם מְהֵרָה בְאַהֲבָה תְּקַבֵּל בְּרָצוֹן,
 וּתְהִי לְרָצוֹן תָּמִיד עֲבוֹדַת יִשְׂרָאֵל עַמֶּךָ.
 וְאַתָּה בְּרַחֲמֶיךָ הָרַבִּים תַּחְפֹּץ בָּנוּ וְתִרְצֵנוּ
 וְתֶחֱזֶינָה עֵינֵינוּ בְּשׁוּבְךָ לְצִיּוֹן בְּרַחֲמִים.
 בָּרוּךְ אַתָּה ה', הַמַּחֲזִיר שְׁכִינָתוֹ לְצִיּוֹן.”
בעבר היה מנהג בספרד ובמקומות נוספים שאומרים ברכה זו בשלמותה רק כאשר יש נשיאות כפים, דהיינו תפילת שחרית, מוסף ונעילה וכן תפילת מנחה של תענית ציבור אך במנחה וערבית של כל יום היו אומרים רק את סוף הברכה החל מ"ואשי ישראל". מנהג זה אינו נוהג היום, ונוהגים לומר בכל התפילות רצה.
נוסח הברכה > נוסח חב"ד

”רְצֵה ה' אלֹהֵינוּ בְּעַמְּךָ יִשְׂרָאֵל וְלִתְפִלָּתָם שְׁעֵה,
 וְהָשֵׁב הָעֲבוֹדָה לִדְבִיר בֵּיתְךָ, וְאִשֵּׁי יִשְׂרָאֵל וּתְפִלָּתָם בְּאַהֲבָה תְקַבֵּל בְּרָצוֹן,
 וּתְהִי לְרָצוֹן תָּמִיד עֲבוֹדַת יִשְׂרָאֵל עַמְּךָ.
 וְתֶחֱזֶינָה עֵינֵינוּ בְּשׁוּבְך לְצִיּוֹן בְּרַחֲמִים.
 בָּרוּךְ אַתָּה ה', הַמַּחֲזִיר שְׁכִינָתוֹ לְצִיּוֹן.”
ַ
נוסח הברכה > נוסח תימן

”רְצֵה ה' אֱלֹהֵינוּ בְּעַמְּךָ יִשְׂרָאֵל וְלִתְפִלָּתָם שְׁעֵה. 
 וְהָשֵׁב הָעֲבוֹדָה אֶל דְּבִיר בֵּיתֶךָ, וְאִשֵּׁי יִשְׂרָאֵל. 
 וּתְפִֿלָּתָם מְהֵרָה תְקַבֵּל בְּרָצוֹן, וּתְהִי לְרָצוֹן תָּמִיד - עֲבוֹדַת יִשְׂרָאֵל עַמֶּךָ. 
 וְתִרְצֵנוּ, וְתֶחֱזֶינָה עֵינֵינוּ בְּשׁוּבְךָ לְנָוְךָ לְצִיּוֹן בְּרַחֲמִים כְּמֵאָז. 
 בָּרוּךְ אַתָּה ה', הַמַּחְזִיר שְׁכִינָתוֹ לְצִיּוֹן”
נוסח הברכה > נוסח איטליה

”רְצֵה ה' אֱלֹהֵינוּ בְּעַמְּךָ יִשְׂרָאֵל וְאֶל תְּפִלָּתָם שְׁעֵה
 וְהָשֵׁב הָעֲבוֹדָה לִדְבִיר בֵּיתֶךָ וְאִשֵּׁי יִשְׂרָאֵל
 וּתְפִלָּתָם מְהֵרָה תְּקַבֵּל בְּרָצוֹן וּתְהִי לְרָצוֹן תָּמִיד עֲבוֹדַת יִשְׂרָאֵל עַמֶּךָ.
 וְתֶחֱזֶינָה עֵינֵינוּ בְּשׁוּבְךָ לְצִיּוֹן וְלִירוּשָלַם עִירְךָ בְּרַחֲמִים כְּמֵאָז.
 בָּרוּךְ אַתָּה ה', הַמַּחֲזִיר בְּרַחֲמָיו שְׁכִינָתוֹ לְצִיּוֹן.”
בנוסח איטליה מחליפים את חתימת הברכה בחתימה "שאותך לבדך ביראה נעבוד" בחזרת הש"ץ של תענית ציבור כשאומרים פיוטי קרובות.
נוסח הברכה > נוסח רומניא

”רְצֵה ה' אלֹהֵינוּ בְּעַמְּךָ יִשְׂרָאֵל וְבִתְפִלָּתָם שְׁעֵה,
 וְהָשֵׁב עֲבוֹדַת כֹּהֲנִים לִדְבִיר בֵּיתֶךָ וְאִשֵּׁי יִשְׂרָאֵל
 בַּעֲבוֹדָתָם וּתְפִלָּתָם מְהֵרָה בְּאַהֲבָה תְקַבֵּל בְּרָצוֹן,
וּתְהִי לְרָצוֹן תָּמִיד עֲבוֹדַת עַמְּךָ כָּל בֵּית יִשְׂרָאל בְּיָמֵינוּ.
וְתֶחֱזֶינָה עֵינֵינוּ בְּשׁוּבְך לְצִיּוֹן בְּרַחֲמִים כְּמֵאָז וּכְשָׁנִים קַדְמוֹנִיּוֹת.
בָּרוּךְ אַתָּה ה', הַמֵּשִׁיב שְׁכִינָתוֹ לְצִיּוֹן.”
נוסח הברכה > נוסח פרובאנס

”רְצֵה ה' אֱלֹהֵינוּ בְּעַמְּךָ יִשְׂרָאֵל
 וּשְׁכוֹן בְּציוֹן מְהֵרָה וְיַעֲבְדוּךָ בָּנֶיךָ בִּירוּשָׁלַיִם
 וְאַתָּה בְּרַחֲמֶיךָ הָרַבִּים תַּחְפּוֹץ בָּנוּ וְתִרְצֵנוּ
 וְתֶחֱזֶינָה עֵינֵינוּ בְּשׁוּבְךָ לְצִיּוֹן וְלִירוּשָלַיִם עִירָךְ בְּרַחֲמִים כְּמֵאָז.
 בָּרוּךְ אַתָּה ה', הַמַּחֲזִיר שְׁכִינָתוֹ לְצִיּוֹן.”
נוסח הברכה > נוסח קטלוניה

”רְצֵה ה' אֱלֹהֵינוּ בְּעַמְּךָ יִשְׂרָאֵל וְלִתְפִלָּתָם שְׁעֵה.
וְהָשֵׁב הָעֲבוֹדָה לִדְבִיר בֵּיתֶךָ.
וְאִשֵּׁי יִשְׂרָאֵל וּתְפִלָּתָם מְהֵרָה בְּאַהֲבָה תְקַבֵּל בְּרָצוֹן,
וּתְהִי לְרָצוֹן תָּמִיד עֲבוֹדַת יִשְׂרָאֵל עַמֶּךָ.
וְאַתָּה בְּרַחֲמֶיךָ הָרַבִּים תַּחְפֹּץ בָּנוּ וְתִרְצֵנוּ
 וְתֶחֱזֶינָה עֵינֵינוּ בְּשׁוּבְךָ לְצִיּוֹן וְלִירוּשָלַם עִירָךְ בְּרַחֲמִים (תָּשׁוּב) כְּמֵאָז.
 בָּרוּךְ אַתָּה ה', הַמַּחֲזִיר שְׁכִינָתוֹ לְצִיּוֹן.”
נוסח הברכה > נוסח ארץ ישראל

רְצֵה ה' אֱלֹהֵינוּ
וּשְׁכוֹן בְּצִיּוֹן וְיַעַבְדוּךָ עֲבָדֶיךָ בִּירוּשָׁלָם.
בָּרוּךְ אַתָּה ה' שֶׁאוֹתְךָ בְּיִרְאָה נַעֲבֹד.
"ואשי ישראל"

הראשונים הקשו על נוסח הברכה "ואשי ישראל ותפלתם באהבה תקבל ברצון", כיצד ניתן להתפלל לקבלת האישים (כלומר, הקרבנות) כאשר אין מקריבים קרבנות בפועל?
תוספות מתרצים שני תירוצים. הראשון, על בסיס הגמרא ”לעולם זאת על ישראל א"ר גידל אמר רב זה מזבח בנוי ומיכאל שר הגדול עומד ומקריב עליו קרבן” (מסכת מנחות, דף ק"י, עמוד א') שמיכאל מקריב קרבנות ברקיע גם בזמן הזה ועליהם ניתן לבקש שיתקבלו. הבית יוסף אומר שלפי תירוץ זה משמעות "אשי ישראל" היא כמו "אנשי ישראל", שהרי המדרש אומר שקרבנותיו של מיכאל הן נשמות של צדיקים (לדעה אחת). התירוץ השני הוא שהמילים "ואשי ישראל" הן בכלל חלק מן המשפט הקודם של הברכה – "והשב את העבודה לדביר ביתך ואשי ישראל", ואנו מתפללים להשבת העבודה והקרבנות, ו"ותפלתם באהבה תקבל ברצון" הוא משפט חדש. הטור מביא תירוץ שלישי ולפיו הכוונה בעצם אינה לקרבנות עצמן אלא לתפילות שהן כנגד הקרבנות. תירוץ זה מעלה קושי מסוים, שכן בהמשך המשפט נאמר בפירוש "ותפילתם". בית יוסף מסביר שמשמעות המשפט היא "ותפלת ישראל שהיא במקום האשים תקבל ברצון", ואילו הב"ח אומר שאשי ישראל הן התפילות הקבועות שנתקנו כנגד הקרבנות ו"תפלתם" היא שאר תפלות הרשות.
הט"ז כתב שהפירוש הראשון המפרש את המשפט על קרבנותיו של מיכאל הוא הפירוש המובחר שבכולם, ולכן יש להצמיד את "ואשי ישראל" להמשך הברכה. גם בסידור רש"ס הכריע רבי שבתי סופר שהמילים הללו מוסבות להלן. לעומת זאת, הגר"א הכריע כפירוש השני ולכן קבע שיש לפסק "והשב העבודה לדביר ביתך ואשי ישראל, ותפלתם באהבה תקבל ברצון". בעקבות הכרעת הגר"א רבים מסידורי נוסח אשכנז מפוסקים כך.
תוספות > יעלה ויבוא

בראש חודש ובחול המועד מוסיפים בברכת רצה של תפילת שמונה עשרה, לפני "ותחזינה", את התוספת יעלה ויבוא. נוסח יעלה ויבוא הוא אחיד (עם שינויי נוסחאות קלים בנין הנוסחאות), ורק שם היום בו הוא נאמר משתנה. הנוסח: ”אלוקינו ואלוקי אבותינו יעלה ויבוא ויגיע ויראה וירצה זכרוננו וזיכרון כל עמך בית ישראל, וזיכרון ירושלים עירך וזיכרון משיח בן דוד עבדך וזיכרון כל עמך ישראל לחן לחסד ולרחמים לפניך, לחיים טובים ולשלום ביום:

(בראש חודש: ראש החודש הזה) (בחול המועד: חג הסוכות\חג המצות הזה, ביום מקרא קודש הזה) לרחם בו עלינו ולהושיענו.
 זכרנו ה' אלוקינו בו לטובה ופוקדנו בו לברכה והושיענו בו לחיים טובים בדבר ישועה ורחמים, חוס וחננו וחמול ורחם עלינו והושיענו כי אליך עיננו כי אל מלך חנון ורחום אתה” (נוסח עדות המזרח)
אדם ששכח ולא אמר תוספת זו ונזכר לפני שסיים את תפילת העמידה חוזר לתחילת ברכת העבודה, ואם סיים את תפילת העמידה מתפלל שנית.
לכלל זה יש חריג אחד והוא תפילת ערבית של ראש חודש, שבה אם שכח אדם לומר "יעלה ויבוא" אינו חוזר. הסיבה לכך היא שבזמן שהיו מקדשים את החודש על פי עדות ראייה, לא היו עושים זאת בלילה (זמן תפילת ערבית), ולכן קדשת ראש חדש לא נחשבת כשלמה בזמן זה.
תוספות > ותערב

לפי רוב מנהגי אשכנז, ביום טוב וביום הכיפורים מוסיפים בחזרת הש"ץ של תפילת מוסף את התוספת "ותערב", לפני השורה "ותחזינה עינינו". התוספת היא:
”ותערב לפניך עתירתנו כעולה וכקרבן.
 אנא רחום ברחמיך הרבים השב שכינתך לציון וסדר העבודה לירושלים. 
 ותחזינה עינינו בשובך לציון ברחמים, ושם נעבדך ביראה כימי עולם וכשנים קדמוניות. 
 ברוך אתה ה', שאותך לבדך ביראה נעבוד”.
חתימת הברכה בנוסח זה היא החתימה שנאמרה במקדש, ונוסח זה הוא למעשה חתימתה של ברכת העבודה בנוסח ארץ ישראל הקדום, והיא מופיעה גם בכמה מקומות בתלמודים.
שימושים נוספים

בזמן שבית המקדש היה קיים היה נוסח שונה לברכת עבודה והיא נאמרה בהזמנויות אחרות:
ברכת עבודה נאמרה כתפילת הכהנים בבית המקדש לאחר הקרבת קרבן תמיד, כברכה לאחר קריאת התורה של הכהן הגדול ביום הכיפורים לאחר סדר העבודה, וכאחת הברכות לאחר קריאת התורה של המלך במעמד הקהל.
במעמדים אלו חתימת הברכה על פי התלמוד הירושלמי הייתה "שאותך לבדך ביראה נעבוד". רש"י מציין אפשרות חתימה אחרת שייתכן שנהגה בזמן המקדש: "המקבל עבודת עמו ישראל ברצון".
בתרבות

ותחזינה - זאנוויל ויינברגר ומקהלת מלכות באלבומו מן השמים.
רצה ה' אלוקינו - אברהם פריד, לחן יוסי גרין באלבום ברכה והצלחה, לשיר גם ביצוע של פריד יחד עם יצחק מאיר הלפגוט. קאבר לשיר בוצע על ידי יעקב יהודה דסקל באלבום שומע תפילה.
ותחזינה - חיים מרדכי פייערווערגער.
ותחזינה - הרב שלמה קרליבך.
ושם נעבדך - נפתלי קמפה באלבום ליחדא שמא.
ותחזינה - בני פרידמן לחן של אלי קליין ואיצי ברי.
ותחזינה - גלעד פוטולסקי באלבום הנשמה לך 8.
ותחזינה - ירמיהו באלבום כנגן המנגן.
ותחזינה - גרשון סירוטה באלבום תרועת מלך.
לקריאה נוספת

יצחק לנדיס, ברכת העבודה בתפילת העמידה, עיונים בנוסחיה ובתולדותיה, הוצאת מאגנס, 2018
הערות שוליים

↑  על שאלת הפיסוק במקום ראה להלן בהמשך הערך ברכת עבודה#"ואשי ישראל".
↑  ארבעה טורים, אורח חיים, סימן ק"כ בשם רב סעדיה גאון ובית יוסף שם בשם המנהיג.
↑  שולחן ערוך, אורח חיים, סימן ק"כ.
↑  עיין מחזור קמחא דאבישונא, בולונייא ש"א, עמ' 353.
↑  בחלק מכת"י גורסים במקום שורה זו: וְתַחְפֹּץ בָּנוּ וְתִרְצֵנוּ.
↑  תלמוד בבלי, מסכת מנחות, דף ק"י, עמוד א' תוספות ד"ה ומיכאל; ארבעה טורים, אורח חיים, סימן ק"כ.
↑  כמבואר בתלמוד בבלי, מסכת ברכות, דף כ"ו, עמוד ב'.
↑  עיין סידור אזור אליהו, ירושלים תשס"ח, עמ' נ, שטוען שיש לכאורה סתירה בדברי הגר"א במקומות שונים בעניין זה, וצריך עיון.
↑  משנה, מסכת תמיד, פרק ה', משנה א'.
↑  תלמוד ירושלמי, מסכת סוטה,  פרק ז', הלכה ו'.
↑  רש"י, מסכת ברכות, דף י"א, עמוד ב'
↑  ותחזינה, זאנוויל ויינברגר ומקהלת מלכות באתר יוטיוב.
↑  רצה ה' אלוקינו, אברהם פריד בהופעה חיה באתר יוטיוב.
↑  רצה ה' אלוקינו, אברהם פריד באלבום ברכה והצלחה להאזנה ביוטיוב.
↑  רצה, יצחק מאיר הלפגוט ואברהם פריד באתר יוטיוב.
↑  ותחזינה, חיים מרדכי פייערווערגער באתר יוטיוב.
↑  ותחזינה, הרב שלמה קרליבך, להאזנה באתר יוטיוב.
↑  ושם נעבדך מתוך האלבום ליחדא שמא באתר יוטיוב.
↑  ותחזינה, בני פרידמן בלחן של אלי קליין ואיצי ברי להאזנה באתר יוטיוב.
↑  ותחזינה עינינו בשובך לציון, גלעד פוטולסקי הנשמה לך 8, להאזנה באתר יוטיוב.
↑  ירמיהו ותחזינה, כנגן המנגן, להאזנה באתר יוטיוב.
↑  גרשון סירוטה באלבום תררועת מלך ותחזינה, להאזנה ביוטיוב.
| תפילת העמידה |
| --- | --- | --- |
| שלוש הברכות הראשונות | שלוש הברכות הראשונות |  |
| ברכות שבח | ברכת אבות • ברכת גבורות • ברכת קדושת השם |  |
| הברכות האמצעיות | הברכות האמצעיות |  |
| בקשות תפילת שמונה עשרה | ברכת חונן הדעת • ברכת תשובה • ברכת סליחה • ברכת גאולה • ברכת רפואה • ברכת השנים • ברכת קיבוץ גלויות • ברכת המשפט • ברכת המינים • על הצדיקים • ברכת ירושלים • מצמיח קרן ישועה • שומע תפילה |  |
| בתפילת שבע | ברכת קדושת היום |  |
| בתפילת תשע | מלכויות זכרונות ושופרות |  |
| בתפילת עשרים וארבע | זכרונות • שופרות • אל ה' בצרתה לי • אשא עיני אל ההרים • ממעמקים קראתיך ה' • תפלה לעני כי יעטוף |  |
| שלוש הברכות האחרונות | שלוש הברכות האחרונות |  |
| ברכות הודאה | ברכת עבודה • ברכת הודאה • ברכת שים שלום |  |
| תוספות | תוספות |  |
| הזכרות | משיב הרוח ומוריד הגשם • מוריד הטל • שאלת גשמים |  |
| בחזרת הש"ץ | קדושה • מודים דרבנן • ברכת כהנים |  |
| בזמנים מיוחדים | אתה חוננתנו • יעלה ויבוא • על הנסים • תפילת נחם • תפילת עננו • ועננו בורא עולם • ותערב • הוספות ושינויים לעשרת ימי תשובה • וידוי |  |
| תפילות העמידה השונות | תפילות העמידה השונות |  |
| בכל יום | תפילת שחרית • תפילת מנחה • תפילת ערבית |  |
| בשבתות ובמועדים | תפילת מוסף |  |
| ביום הכיפורים (ובתענית ציבור) | תפילת נעילה |  |
| --- | --- |
בקרת זהויות :  NLI: 987011052071805171  LCCN: no2019069765  VIAF: 29155830633833072701   WorldCat (עם VIAF): 29155830633833072701 
הבהרה:  המידע בוויקיפדיה נועד להעשרה בלבד ואין לראות בו פסיקה הלכתית.
דייוויד לים

| --- | --- |
אין תמונה חופשית
 לידה:  23 בספטמבר 1983 (בן 41) אוקלנד, ארצות הברית 
 שם לידה:  David Bradley Lim 
 מדינה:  ארצות הברית 
 תקופת הפעילות:  מ-2009 
 מקום לימודים:  אוניברסיטת קליפורניה בסן דייגו (2005)  De La Salle High School (2001) 
 בן או בת זוג:  Markéta Kazdová (יוני 2019–?) 
 davidblim.com
 פרופיל ב-IMDb
 
דייוויד בראדלי לים (באנגלית: David Bradley Lim; נולד ב-23 בספטמבר 1983) הוא שחקן ודוגמן אמריקאי. הוא ידוע בעיקר בזכות הופעתו כסבסטיאן צ'ן בעונה השנייה של סדרת הטלוויזיה "קוונטיקו" ברשת ABC, ובתור ויקטור טאן בסדרת הטלוויזיה "S.W.A.T." ברשת CBS.
ביוגרפיה

לים נולד ב-23 בספטמבר 1983 באוקלנד, קליפורניה, ארצות הברית למשפחה ממוצא סיני. הוא סיים את בית הספר התיכון דה לה סאל בקונקורד בשנת 2001.
לים בוגר תואר ראשון בהנדסת חשמל מאוניברסיטת קליפורניה בסן דייגו.
קריירה

לים החל את קריירת הבידור שלו כדוגמן. בשנת 2009 חתם לים על חוזה עם סוכנות הדוגמנות פורד ועבר ללוס אנג'לס להמשיך בקריירות הדוגמנות ומשחק.
בשנת 2016 לוהק לים לתפקיד של סבסטיאן צ'ן, בעונה השנייה של המותחן בהפקת רשת ABC, "קוונטיקו".
ב-13 באפריל 2017 הצטרף לים לצוות השחקנים של סדרת הטלוויזיה "S.W.A.T." ברשת הטלוויזיה CBS. ב-21 בספטמבר 2017, קודם לים לתפקיד ראשי בסדרה, לקראת הצגת הבכורה של הסדרה. לים מככב בתפקיד הקצין השלישי ויקטור טאן.
חיים אישיים

ב-26 באוגוסט 2018 התארס לזוגתו הדוגמנית הצ'כית מרקטה קזדובה, הצעירה ממנו בשבע שנים; השניים נישאו ב-2 ביוני 2019 והם מתגוררים בלוס אנג'לס.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2018 | 5th Passenger | לי |  |
| TBA | Two Words as the Key | סאיורי |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2011 | צעירים חסרי מנוח | בחור עם מצלמה | פרק: "#1.9704" |
| 2012 | הוליווד הייטס (אנ') | סמית' | 8 פרקים |
| 2012 | Treelore Theatre | וון | סדרת רשת; פרק: "Bus Stop: Wen" |
| 2012 | קאסל | הסוכן טראן | פרק: "Linchpin" |
| 2013 | 90210 | הנסיך הארי | פרק: "Scandal Royale" |
| 2013 | Beautiful Fools | ג'ורג' | סדרת רשת; 2 פרקים |
| 2013 | נקמה | כבאי | פרק: "Truth Part 2" |
| 2014 | סוכני S.H.I.E.L.D. | מלצר | פרק: "The Magical Place" |
| 2015 | סופרגירל | הסוכן צונג | פרק: "Human for a Day" |
| 2016 | מחשבות פליליות | קווין ברונר | פרק: "Drive" |
| 2016–2017 | קוונטיקו | סבסטיאן צ'ן | תפקיד חוזר (עונה 2); 15 פרקים |
| 2017 – הווה | S.W.A.T. | ויקטור טאן | תפקיד ראשי (6 עונות); 119 פרקים |
הערות שוליים

1 2 3 4 5  "Victor Tan David Lim". cbs.com. נבדק ב-28 באוגוסט 2019. {{cite web}}:  (עזרה)
↑  "Biography". נבדק ב-27 באוקטובר 2017. {{cite web}}:  (עזרה)
↑  Knutson, Madeline (20 בנובמבר 2017). "S.W.A.T.'s David Lim — The Blast Interview". Blast Magazine. נבדק ב-25 בדצמבר 2017. {{cite web}}:  (עזרה)
↑  David Lim, Nowwhat Model Management (באנגלית אמריקאית)
1 2  Stanhope, Kate (18 ביולי 2016). "'Quantico' Taps 'The Originals,' 'Criminal Minds' Alums for Recurring Roles (Exclusive)". hollywoodreporter.com. נבדק ב-28 באוגוסט 2019. {{cite web}}:  (עזרה)
↑  "Casting for S.W.A.T." נבדק ב-27 באוקטובר 2017. {{cite web}}:  (עזרה)
↑  Petski, Denise (21 בספטמבר 2017). "'S.W.A.T.': David Lim Upped To Series Regular Ahead Of Season 1 Premiere". Deadline Hollywood. נבדק ב-21 בספטמבר 2017. {{cite web}}:  (עזרה)
↑  Milliner-Waddell, Jenna (29 באוגוסט 2018). "SWAT Actor David Lim is Engaged to Model Markets Kazdova". brides.com. נבדק ב-28 באוגוסט 2019. {{cite web}}:  (עזרה)
↑  "5th Passenger (2017)". IMDb. 13 בדצמבר 2017. נבדק ב-29 באוגוסט 2019. {{cite web}}:  (עזרה)
↑  "Supergirl (2015-) Human for a Day". IMDb. 7 בדצמבר 2015. נבדק ב-4 בספטמבר 2019. {{cite web}}:  (עזרה)(Season 1, Episode 7)
| --- | --- |
בקרת זהויות :  LCCN: no2020111229  VIAF: 41160120717140441132   WorldCat (עם VIAF): 41160120717140441132
קבוצת M81

מפת קבוצת M81
קבוצת M81 היא קבוצת גלקסיות שנמצאת במרחק של כ-12 מיליון שנות אור משביל החלב ומשתרעת על קבוצות הכוכבים הדובה הגדולה, דרקון וג'ירף. הקבוצה מונה כ-30 גלקסיות, רובן גלקסיות ננסיות, אשר מושפעות מכוח כבידה הדדי הפועל ביניהן. במרכז הקבוצה נמצאות הגלקסיות הגדולות והבהירות יחסית M81, שעל שמה נקראת הקבוצה, ו-M82. זו אחת מקבוצות הגלקסיות הסמוכות לקבוצה המקומית והיא חלק מצביר-על הנקרא צביר-על הבתולה, שמכיל קבוצות גלקסיות וצבירי גלקסיות רבים.
מבנה ותכולה

קוטרה של קבוצת M81 הוא כ-7 מיליון שנות אור, מסתה הכוללת היא ‎1.6×1012‎ מסות שמש והיא מכילה 25–30 גלקסיות. רוב הגלקסיות מרוכזות בקבוצת הדובה הגדולה סביב הגלקסיות M81 ו-M82, אך בחלקה המערבי של הקבוצה, בקבוצת ג'ירף יש ריכוז של כ-5 גלקסיות סביב NGC 2403 המהוות תת-קבוצה שייתכן שאינה באמת חלק מקבוצת M81. בחלקה המזרחי של הקבוצה, בקבוצת דרקון, ישנן מספר גלקסיות בודדות סביב NGC 4236 ובנוסף מספר גלקסיות בסביבתה של NGC 3738 נמצאות על הגבול בינה ובין קבוצת M94. שייכותן של הגלקסיות האלה לקבוצה אינה ודאית.
מבנה ותכולה > גלקסיות בולטות בקבוצה

| שם הגלקסיה | סוג | סיווג מורפולוגי | בהירות נראית | מרחק (במליוני שנות אור) | קבוצת כוכבים | הערות |
| --- | --- | --- | --- | --- | --- | --- |
| M81‏ (NGC 3031) | גלקסיה ספירלית | SA(s)ab‏ | 0069A6.9‏ | 0118A11.8 | הדובה הגדולה | הגלקסיה הגדולה והבהירה ביותר בקבוצה |
| M82‏ (NGC 3034) | גלקסיה לא-סדורה | Ir-II‏ | 0084A8.4‏ | 0115A11.5 | הדובה הגדולה | בגלקסיה מתקיימת יצירת כוכבים חדשים בקצב גבוה |
| NGC 3077 | גלקסיה לא סדורה | I0 pec‏ | 0101A10.1‏ | 0124A12.4 | הדובה הגדולה | מושפעת כבידתית מ-M81 ומ-M82 |
| NGC 2976 | גלקסיה ספירלית ננסית | SAc | 0102A10.2‏ | 0116A11.6 | הדובה הגדולה |  |
| IC 2574 | גלקסיה ספירלית ננסית | SABm‏ | 0109A10.9‏ | 0114A11.4 | הדובה הגדולה |  |
| הולמברג II | גלקסיה לא סדורה ננסית | Im‏ | 0114A11.4‏ | 0107A10.7 | הדובה הגדולה |  |
| NGC 2403 | גלקסיה ספירלית | SAcd‏ | 0084A8.4‏ | 0106A10.6 | ג'ירף | מרכזה של תת-קבוצת NGC 2403 |
| NGC 2366 | גלקסיה לא סדורה | Im‏ | 0109A10.9‏ | 0104A10.4 | ג'ירף |  |
| NGC 4236 | גלקסיית מוט ספירלית | SB(s)dm‏ | 0101A10.1‏ | 0111A11.1 | דרקון | ייתכן שאינה שייכת לקבוצת M81 |
| NGC 3738 | גלקסיה לא סדורה ננסית | Im‏ | 0120A12.0‏ | 0133A13.3 | הדובה הגדולה | ייתכן ששייכת לקבוצת M94 |
סביבת הקבוצה

בין קבוצת M81 ובין הקבוצה המקומית נמצא אזור כמעט חסר גלקסיות שקוטרו כ-10 מיליון שנות אור. במרחק של כ-8.5 מיליון שנות אור בכיוון ניצב לקו המחבר את קבוצת M81 עם הקבוצה המקומית, נמצאת קבוצת מאפיי שהיא קבוצת הגלקסיות הקרובה ביותר לקבוצה המקומית, כאשר תת-קבוצת NGC 2403 בולטת מקבוצת M81 בכיוון קבוצת מאפיי. בכיוון ההפוך לקבוצת מאפיי, במרחק דומה של כ-8.6 מיליון שנות אור, נמצאת קבוצת M94, כאשר מספר גלקסיות בסביבתה של NGC 3738 נמצאות על הגבול בין הקבוצות ולא ברור למי משתיהן הן שייכות.
הערות שוליים

1 2 3  I. D. Karachentsev, A. E. Dolphin, D. Geisler, E. K. Grebel, P. Guhathakurta, P. W. Hodge, V. E. Karachentseva, A. Sarajedini, P. Seitzer & M. E. Sharina: The M 81 group of galaxies: New distances, kinematics and structure, Astronomy & Astrophysics, vol. 383, p.125-136 (2002)
1 2  I. D. Karachentsev:The Local Group and Other Neighboring Galaxy Groups, The Astronomical Journal, Vol. 129, Iss. 1, p. 181 (2005)
↑  M. L. McCall: A Council of Giants, Monthly Notices of the Royal Astronomical Society, Vol. 440, Iss. 1, p. 18-9 (2014)
M81 (שמאל), M82 (ימין) ו-NGC 3077 (פינה שמאל למעלה) במרכזה של קבוצת M81
דרכים

דרכים הוא אלבום האולפן ה-12 של המוזיקאי והזמר שלמה ארצי.
הפקה

באלבום הקודם "גבר הולך לאיבוד", עבר ארצי משירי ארץ ישראל היפה ושירי משוררים ליריים לסגנון של פופ ורוק רך עם שירים אישיים ואסוציאטיביים שאת רובם כתב והלחין בעצמו. מגמה זו הגיעה לבשלות באלבום "דרכים" שכלל כמה מהשירים הידועים ביותר של ארצי, בהם "אף פעם לא תדעי", "אחרי הכל את שיר" ו"צוותא". באלבום בלטו גם השירים "פתאום כשלא באת" – דואט עם גרי אקשטיין, "שינויי מזג האוויר", "אתמול חלפו הציפורים" שכתב משה בן שאול ו"שיר חייל" ("אני שומע שוב"), שהלחין ארצי על פי מכתב ששלח סרן נמרוד גאון לחברתו לפני שנהרג במלחמת יום הכיפורים.
אומנם "גבר הולך לאיבוד" סימן את המפנה בסגנונו של ארצי, אך היה זה דווקא "דרכים" שחשף את ארצי לקהל רחב יותר, והרחיב את קהל מאזיניו. הצלחת "דרכים" הביאה גם לחשיפה גדולה יותר של "גבר הולך לאיבוד", והגדילה את הצלחת האלבום.
ברשימת היצירות החשובות בכל אחד מששת העשורים הראשונים של המדינה, שהתפרסמה במוסף ידיעות אחרונות "7 לילות" בערב יום העצמאות ה-60 למדינת ישראל (11 באפריל 2008), נבחר "דרכים" לאחד מחמשת האלבומים העבריים החשובים ביותר שיצאו לאור בשנות ה-70.
ב־2013, יצא לאור האלבום בהוצאה מחודשת על גבי תקליטור כחלק ממארז מרובע בשם "אלבומי המופת" הכולל את אלבום זה, "גבר הולך לאיבוד", "חצות" ואלבום ההופעה "שלמה ארצי ואצ'י בהופעה חיה בצוותא".
בנובמבר 2024, לרגל יום הולדתו ה-75 של ארצי, יצא האלבום מחדש ברימסטר עדכני לסטרימינג ועל גבי תקליטים.
רשימת רצועות

כל השירים נכתבו והולחנו על ידי שלמה ארצי (למעט היכן שמצוין אחרת).
| דרכים> מס' | דרכים> שם | דרכים> מילים | דרכים> לחן | דרכים> משך | דרכים>  | דרכים>  | דרכים>  | דרכים>  | דרכים>  |
| --- | --- | --- | --- | --- | --- | --- | --- | --- | --- |
| 1. | אף פעם לא תדעי  |   |   | 5:40 |  |  |  |  |  |
| 2. | צוותא  |   |   | 5:38 |  |  |  |  |  |
| 3. | אחרי הכל את שיר  |   |   | 5:00 |  |  |  |  |  |
| 4. | אתמול חלפו הציפורים  | משה בן שאול |   | 5:30 |  |  |  |  |  |
| 5. | שינויי מזג האוויר  |   | על פי "Mirage" של ז'אן לוק פונטי | 5:38 |  |  |  |  |  |
| 6. | פתאום כשלא באת (דואט עם גרי אקשטיין)   |   |   | 4:20 |  |  |  |  |  |
| 7. | שיר חייל  | נמרוד גאון |   | 4:15 |  |  |  |  |  |
| 8. | עפיפונים  |   |   | 3:54 |  |  |  |  |  |
| 9. | דרכים (קטע אינסטרומנטלי)   |   |   | 4:00 |  |  |  |  |  |
| משך כולל: | משך כולל: | משך כולל: | משך כולל: | 43:55 |  |  |  |  |  |
משתתפים

שלמה ארצי - שירה, לחנים, מילים (חוץ מ"אתמול חלפו הציפורים"/משה בן-שאול ו"שיר חייל"/נמרוד גאון)
יאיר שרגאי - גיטרה אקוסטית, עיבודים והפקה מוזיקלית
משה לוי - פסנתר
גרי אקשטיין - גיטרות, סולו גיטרה חשמלית ב"צוותא", שירה ב"פתאום כשלא באת"
חיים קריו - גיטרות נוספות
ארנון פלטי ואלון נדל - גיטרה בס
אלון הלל וז'אן פול זימבריס - תופים וכלי הקשה
פרנקי גליקסמן - אקורדיון ב"אתמול חלפו הציפורים"
אלונה טוראל ודדי שלזינגר - קלידים
טוני בראוור - כינור
מאיר שפייזר - סקסופון
שם טוב לוי - חלילים
הוקלט באולפני "טריטון" - ינואר-אוגוסט 1979
טכנאי הקלטה ראשי: יעקב מורנו
Forever & Always

| --- | --- |
 שיר בביצוע טיילור סוויפט
 מתוך האלבום Fearless
 יצא לאור:  11 בנובמבר 2008
 תאריך הקלטה:  2007–2008
 סוגה:  קאנטרי פופ
 שפה:  אנגלית
 אורך:  3:46
 חברת תקליטים:  ביג משין
 כתיבה:  טיילור סוויפט
 הפקה:  נייתן צ'פמן, טיילור סוויפט
Forever & Always (בעברית: לְעוֹלָם & לְתָמִיד או לְעוֹלְמֵי עַד) הוא שיר שהוקלט על ידי הזמרת-יוצרת האמריקאית טיילור סוויפט, מתוך אלבום האולפן השני שלה, Fearless ‏(2008). השיר התווסף לאלבום רגע לפני שהונפק. "Forever & Always" נכתב והופק על ידי סוויפט, והופק על ידי נייתן צ'פמן. הוא שיר פופ רוק עם מילים על מערכת יחסים שהתפרקה. המבקרים ראו את השיר קליט אך בסיסי, והרגישו שהוא מהווה את התקדים לשירי הסימן המסחרי של סוויפט בנוגע למערכות יחסים שהתפרקו. אף על פי שלא הופץ כסינגל, "Forever & Always" הגיע בשיאו ל-40 העליונים במצעד הבילבורד הוט 100 ובקנדה הוט 100, וקיבל את תואר הפלטינה על ידי איגוד תעשיית ההקלטות האמריקאי (RIAA).
רקע וכתיבה

בהשראת הפרידה שלה מהזמר האמריקאי, ג'ו ג'ונאס, סוויפט כתבה והקליטה במהירות את השיר ברגע האחרון עבור אלבומה, Fearless. כפי שסוויפט הסבירה בריאיון אודות הרצועות מהאלבום, "Forever & Always" נכתב על גבר בחייה שהיא יכלה לראות "מתרחק ממנה לאט לאט" ועל הבלבול שחשה בהתמודדות עם מערכת יחסים מתפוררת שכזו. בריאיון לרולינג סטון, סוויפט תיארה את התפרקותה של מערכת היחסים ההיא כחוויה "ממש דרמטית ומטורפת" שהיא "[צריכה] לטפל בה" באמצעות המוזיקה שלה. היא הפצירה בפני מייסד ונשיא חברת התקליטים ביג משין רקורדס, סקוט בורצ'טה, לאפשר לה לכלול את השיר באלבום, יום לפני שהגרסה הסופית שלו הונפקה.
ג'ונאס התייחס לשיר בריאיון של מגזין Seventeen, שפורסם ביוני 2009. כשדיבר עליו, הוא אמר שלא הפריע לו שסוויפט כתבה שיר על מערכת היחסים שלהם. "זה מחמיא", אמר ג'ונאס. "זה תמיד נחמד לשמוע את הצד השני בסיפור". בשנת 2009, סוויפט הקליטה מחדש את השיר כבלדה אקוסטית עבור מהדורת הפלטינה של Fearless. שם הגרסה נקרא, "Forever & Always (Piano Version)".